CELEX: 52011DC0324
Language: mt
Date: 2011-06-01 00:00:00
Title: RAKKOMANDAZZJONI MILL-KUMMISSJONI LILL-KUNSILL li tawtorizza lill-Kummissjoni sabiex tinnegozja emendi għat-Trattat dwar il-Komunità tal-Enerġijaf’isem l-Unjoni Ewropea  RAKKOMANDAZZJONI MILL-KUMMISSJONI LILL-KUNSILL li tawtorizza lill-Kummissjoni sabiex tinnegozja emendi għat-Trattat dwar il-Komunità tal-Enerġijaf’isem l-Unjoni Ewropea

|

52011DC0324

/* KUMM/2011/0324 finali - */  RAKKOMANDAZZJONI MILL-KUMMISSJONI LILL-KUNSILL li tawtorizza lill-Kummissjoni sabiex tinnegozja emendi għat-Trattat dwar il-Komunità tal-Enerġijaf’isem l-Unjoni Ewropea  RAKKOMANDAZZJONI MILL-KUMMISSJONI LILL-KUNSILL li tawtorizza lill-Kummissjoni sabiex tinnegozja emendi għat-Trattat dwar il-Komunità tal-Enerġijaf’isem l-Unjoni Ewropea  

	RAKKOMANDAZZJONI MILL-KUMMISSJONI LILL-KUNSILLli tawtorizza lill-Kummissjoni sabiex tinnegozja emendi għat-Trattat dwar il-Komunità tal-Enerġijaf’isem l-Unjoni EwropeaMEMORANDUM TA’ SPJEGAZZJONIL-Artikolu 11 tat-Trattat li jistabbilixxi l-Komunità tal-Enerġija jiddefinixxi l-"acquis communautaire dwar l-enerġija" bħala li jfisser:- Id-Direttiva 2003/54/KE tal-Parlament Ewropew u tal-Kunsill tas-26 ta' Ġunju 2003 dwar ir-regoli komuni għas-suq intern fil-qasam tal-elettriku u li tħassar id-Direttiva 96/92/KE;- id-Direttiva 2003/55/KE tal-Parlament Ewropew u tal-Kunsill tas-26 ta’ Ġunju 2003 rigward regoli komuni għas-suq intern fil-gass naturali u li tħassar id-Direttiva 98/30/KE; kif ukoll- ir-Regolament (KE) Nru 1228/2003 tal-Parlament Ewropew u tal-Kunsill tas-26 ta' Ġunju 2003 dwar kundizzjonijiet għall-aċċess għan-netwerks għall-bdil bejn il-fruntieri fl-elettriku.Skont id-Deċiżjoni Nru 2007/06/MC-EnC tal-Kunsill Ministerjali tal-Komunità tal-Enerġija tat-18 ta’ Diċembru 2007, il-Partijiet Kontraenti għandhom ukoll l-obbligu li jimplimentaw ir-Regolament (KE) Nru 1775/2005 tal-Parlament Ewropew u tal-Kunsill tat-28 ta’ Settembru 2005 dwar il-kundizzjonijiet għall-aċċess għan-netwerks ta' trasmissjoni tal-gass naturali.Fl-Unjoni Ewropea, l-erba’ atti msemmijin hawn fuq ġew imħassra b’seħħ mit-3 ta’ Marzu 2011 u mibdulin mid-Direttiva 2009/72/KE, id-Direttiva 2009/73/KE, ir-Regolament (KE) Nru 714/2009 u r-Regolament (KE) Nru 715/2009, li ġew adottati kollha fit-13 ta’ Lulju 2009. Flimkien mar-Regolament (KE) Nru 713/2009 tal-Parlament Ewropew u tal-Kunsill tat-13 ta’ Lulju 2009 li jistabbilixxi l-Aġenzija għall-Kooperazzjoni tar-Regolaturi tal-Enerġija (l-ACER), dawn il-partijiet ġodda tal-leġiżlazzjoni tal-UE jiffurmaw it-‘tielet pakkett’ ta’ miżuri leġiżlattivi dwar is-suq intern tal-enerġija tal-UE.Skont l-Artikolu 20 tat-Trattat dwar il-Komunità tal-Enerġija: "Kull Parti Kontraenti għandha tipprovdi pjan lill-Kummissjoni Ewropea fi żmien sena mid-data tad-dħul fis-seħħ ta' dan it-Trattat, li jimplimenta d-Direttiva 2001/77/KE tal-Parlament Ewropew u tal-Kunsill tas-27 ta' Settembru 2001 fuq il-promozzjoni ta' elettriku prodott minn sorsi ta' enerġija rinovabbli fis-suq intern tal-elettriku u d-Direttiva 2003/30/KE tal-Parlament Ewropew u tal-Kunsill tat-8 ta 'Mejju 2003 dwar il-promozzjoni tal-użu tal-bijokarburanti jew karburanti oħra rinnovabbli għat-trasport. Il-Kummissjoni Ewropea għandha tippreżenta l-pjan ta' kull Parti Kontraenti lill-Kunsill Ministerjali għall-adozzjoni." ’[Traduzzjoni mhux uffiċjali]Iż-żewġ Direttivi, identifikati bħala l-"acquis dwar l-enerġiji rinnovabbli" tal-Komunità tal-Enerġija, ġew emendati mid-Direttiva 2009/28/KE tal-Parlament Ewropew u tal-Kunsill tat-23 ta’ April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE,Fir-rapport tagħha dwar il-Komunità tal-Enerġija skont l-Artikolu 7 tad-Deċiżjoni 2006/500/KE, adottata fl-10 ta’ Marzu 2011, il-Kummissjoni identifikat l-adozzjoni u l-implimentazzjoni tat-tielet pakkett u tad-Direttiva 2009/28 bħala waħda mill-prijoritajiet tal-Komunità tal-Enerġija, bħala mezz biex titħaffef l-integrazzjoni tar-reġjun fis-suq uniku tal-enerġija Ewropew.Skont l-Artikolu 59 tat-Trattat dwar il-Komunità tal-Enerġija, dwar kif huwa kompost il-Bord Regolatorju tal-Komunità tal-Enerġija, l-Unjoni Ewropea "għandha tkun irrappreżentata mill-Kummissjoni Ewropea, assistita minn regolatur wieħed ta' kull parteċipant, u rappreżentant wieħed tal-Grupp Ewropew tar-Regolaturi għall-Elettriku u l-Gass (ERGEG)." [Traduzzjoni mhux uffiċjali]L-attivitajiet imwettqa fil-passat mill-Grupp Ewropew tar-Regolaturi għall-Elettriku u l-Gass (ERGREG) issa qed jitwettqu mill-ACER filwaqt li l-ERGEG mhux se jibqa' jeżisti mill-1 ta' Lulju 2011.Fis-6 ta’ Mejju 2011, il-Kummissjoni adottat Deċiżjoni li tistabbilixxi l-Proposta tal-Kummissjoni lill-Kunsill Ministerjali tal-Komunità tal-Enerġija dwar l-implimentazzjoni tad-Direttiva 2009/72/KE, id-Direttiva 2009/73/KE, ir-Regolament (KE) Nru 714/2009 u r-Regolament (KE) Nru 715/2009 u li temenda l-Artikoli 11 u 59 tat-Trattat dwar il-Komunità tal-EnerġijaL-Artikolu 5(2) tad-Deċiżjoni tal-Kunsill 2006/500 tad-29 ta' Mejju 2006 dwar il-konklużjoni mill-Komunità Ewropea tat-Trattat dwar il-Komunità tal-Enerġija, jistipula l-proċedura li għandha tiġi applikata qabel tittieħed pożizzjoni mill-istituzzjonijiet tal-Komunità tal-Enerġija dwar emendi għat-Trattat dwar il-Komunità tal-Enerġija (l-Artikolu 100(i)).Fil-kuntest imsemmi hawn fuq, il-Kummissjoni għalhekk tirrakkomanda li l-Kunsill jagħtiha l-awtorizzazzjoni sabiex tiddelibera fl-istituzzjonijiet tal-Komunità tal-Enerġija dwar emendi għat-Trattat dwar il-Komunità tal-Enerġija.RAKKOMANDAZZJONIFid-dawl tal-punti msemmija hawn fuq, il-Kummissjoni tirrakkomanda:-  li l-Kunsill jawtorizza lill-Kummissjoni sabiex, f’isem l-Unjoni Ewropea, tinnegozja emendi meħtieġa għat-Trattat li jistabbilixxi l-Komunità tal-Enerġija-  skont it-Trattat, il-Kummissjoni għandha tkun in-negozjatur għall-Unjoni Ewropea u għandha tinnegozja emendi għat-Trattat dwar il-Komunità tal-Enerġija kif stipulat fid-direttivi dwar in-negozjar; kif ukoll-  li, il-Kunsill jaħtar il-kumitat li jrid jiġi kkonsultat meta jsiru n-negozjati; kif ukoll-  li l-Kunsill joħroġ id-direttivi tan-negozjati annessi ma’ din ir-Rakkomandazzjoni.ANNESSId-Direttivi għan-negozjar ta' emendi għat-Trattat li jistabbilixxi l-Komunità tal-Enerġija."acquis communautaire dwar l-enerġija"L-emendi li għandhom jiġu miftiehma f'isem l-Unjoni Ewropea għandhom ikunu konformi ma' dawk proposti fid-Deċiżjoni tal-Kummissjoni tas-6 ta’ Mejju 2011."ACQUIS GħALL-ENERġIJI RINNOVABBLI"L-emendi li għandhom jiġu miftiehma f'isem l-Unjoni Ewropea għandhom jirreferu għall-obbligu tal-Partijiet Kontraenti biex jadottaw id-Direttiva 2009/28, dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE.BORD REGOLATORJU TAL-KOMUNITÀ TAL-ENERġIJAL-emendi li għandhom jiġu miftiehma f'isem l-Unjoni Ewropea għandhom ikunu konformi ma' dawk proposti fid-Deċiżjoni tal-Kummissjoni tas-6 ta’ Mejju 2011.